open-index/open-wikipedia-markdown huggingface dataset:
Snaresøyene

**Snaresøyene** (maorisk: *Tini Heke*) er ei lita øygruppe som ligger cirka 200&nbsp;km sør for Sørøya på New Zealand. Gruppa består av blant annet Nordøstøya, Broughtonøya og flere mindre øyer. Øygruppens areal utgjør cirka 3,4&nbsp;km².

Øyene, som er ubebodde, er hekkeplass for flere endemiske arter, for eksempel snarespingviner (*Eudyptes robustus*) og snaressnipe (*Coenocorypha huegli*), med flere.

Øyene ble oppdaget 23.november 1791, av to uavhengige britiske ekspedisjoner, ledet av George Vancouver med fartøyet  *HMS Discovery* og William Robert Broughton med *HMS Chatham*. Vancouver ga øyene navnet *the Snares*, «snarene», fordi han mente de utgjorde en fare for skipsfarten.
## Referanser
Erovnuli Liga

**Erovnuli Liga** er den høyeste divisjonen for fotball i Georgia. Divisjonen ble dannet i 1990, to år før grunnleggelsen av Georgias fotballforbund (GFF) og landets uavhengighet fra Sovjetunionen. Mestvinnende lag er FC Dinamo Tbilisi, som per 2012 stod med 13 nasjonale mesterskapstitler. Erovnuli Liga er en fotballserie med 10 klubber som innledningsvis spiller 36 serierunder fordelt over ett kalenderår.

De åtte beste lagene etter 22 kamper går inn i en såkalt «mestergruppe», hvor klubbene spiller ytterligere seks kamper for å avgjøre seriens mester og hvem som kvalifiserer seg til spill i europeiske klubbmesterskap. De fire siste klubbene ved spilte 22 kamper går inn i en «degraderingsgruppe», hvor de fire best plasserte klubbene fra to avdelinger i Pirveli Liga på nivå to møtes i playoffspill.

Klubben som vinner Erovnuli Liga blir nasjonal seriemester, og får muligheten til å representere Georgia i Mesterligaen gjennom at laget går inn i andre kvalifiseringsrunde. Med grunnlag i Georgias UEFA-ranking får ikke sølvvinneren en kvalifiseringsplass i Mesterligaen, men klubbene som ender på henholdsvis andre- og tredjelass i serien går automatisk til kvalifiseringsspill (første runde) i Europaligaen.

## UEFA-ranking (2022)
*UEFA-rangering foran 2022/23-sesongen.*


; Historisk ligarangering

## Vinnere

*1990: 
*1991: 
*1991/92: 
*1992/93: 
*1993/94: 
*1994/95: 
*1995/96: 
*1996/97: 
*1997/98: 
*1998/99: 
*1999/00: 
*2000/01: 
*2001/02: 
*2002/03: 
*2003/04: 
*2004/05: 
*2005/06: Sioni Bolnisi
*2006/07: 
*2007/08: 
*2008/09: 
*2009/10: 
*2010/11: Zestafoni
*2011/12: Zestafoni
*2012/13: 
*2013/14: 
*2014/15: Dila Gori
*2015/16: 
*2016: 
*2017: 
*2018: 
*2019: 
*2020: 
*2021: 
*2022: 
*2023: 
*2024: 
*2025: 

## Referanser


## Eksterne lenker
* Offisielle nettsider
Moonrise Kingdom

***Moonrise Kingdom*** er en amerikansk romantisk dramakomedie fra 2012. Filmen er skrevet og regissert av Wes Anderson, og har Jared Gilman og Kara Hayward i hovedrollene, samt Bruce Willis, Edward Norton, Bill Murray, Frances McDormand, Tilda Swinton, Jason Schwartzman og Harvey Keitel i andre viktige roller.

## Handling
Satt til året 1965. Den upopulære speidergutten Sam (Jared Gilman) og ensomme Suzy (Kara Hayward) er to venneløse tolv år gamle barn som møtes på sommerleir og som umiddelbart finner tonen. De to blir forelsket i hverandre og bestemmer seg for å rømme sammen og bo i skogen den påfølgende sommeren. Imidlertid blir de etterhvert funnet av letemannskapet, ledet av politimester Sharp (Bruce Willis) og speidermester Ward (Edward Norton), som begge egentlig har dyp sympati for barna. Foreldrene til Suzy (spilt av Bill Murray og Frances McDormand) forbyr henne å treffe Sam igjen, mens Sams fosterforeldre sier fra seg foreldreansvaret til ham og overlater ham til sosiale tjenester. Men Sam og Suzy har ikke gitt opp å se hverandre igjen. Og når de hører at Sam står i fare for elektrosjokkbehandling på en barneinstitusjon, tar hele speidertroppen sats for å hjelpe Sam og Suzy å leve lykkelig resten av deres dager.

## Rolleliste
* Jared Gilman i rollen som Sam Shakusky
* Kara Hayward i rollen som Suzy Bishop
* Bruce Willis i rollen som Captain Sharp
* Edward Norton i rollen som Scout Master Ward
* Bill Murray i rollen som Walt Bishop
* Frances McDormand i rollen som Laura Bishop
* Tilda Swinton i rollen som Social Services
* Jason Schwartzman i rollen som Cousin Ben
* Harvey Keitel i rollen som Commander Pierce
* Bob Balaban i rollen som forteller
* Seamus Davey-Fitzpatrick i rollen som Roosevelt
* L.J. Foley i rollen som Izod
* Eric Chase Anderson i rollen som Assistant Scout Master

## Eksterne lenker
* 
*
Prva Slovenska nogometna liga

**Prva Slovenska nogometna liga**, også kjent som **1. SNL**, er den høyeste divisjonen for fotball i Slovenia. Divisjonen ble dannet i 1991, samme år som landet fikk sin uavhengighet fra Jugoslavia og året før opprettelsen av det slovenske fotballforbundet Nogometna zveza Slovenije (NZS). Prva Slovenska nogometna liga er en fotballserie med 10 klubber som spiller 36 serierunder fordelt over to kalenderår, fra juli til mai. Mestvinnende lag er NK Maribor, som per 2012 stod med ti nasjonale mesterskapstitler.

Klubben som vinner Prva Slovenska nogometna liga blir slovensk seriemester, og får muligheten til å representere Slovenia i Mesterligaen gjennom at laget går inn i andre kvalifiseringsrunde. Med grunnlag i Slovenias UEFA-ranking får ikke sølvvinneren en kvalifiseringsplass i Mesterligaen, men klubbene som ender på henholdsvis andre- og tredjelass i serien går automatisk til kvalifiseringsspill (første runde) i Europaligaen.

Det siste laget ved seriens slutt blir degradert til nivå to (2. Slovenska nogometna liga) og erstattes med denne seriens divisjonsvinner, mens nest siste klubb går ut i playoffspill med neste beste lag på nivå to.

## UEFA-ranking (2022)
*UEFA-rangering foran 2022/23-sesongen.*


; Historisk ligarangering

## Vinnere

* 1991–92: Olimpija
* 1992–93: Olimpija
* 1993–94: Olimpija
* 1994–95: Olimpija
* 1995–96: 
* 1996–97: 
* 1997–98: 
* 1998–99: 
* 1999–00: 
* 2000–01: 
* 2001–02: 
* 2002–03: 
* 2003–04: 
* 2004–05: 
* 2005–06: 
* 2006–07: 
* 2007–08: 
* 2008–09: 
* 2009–10: 
* 2010–11: 
* 2011–12: 
* 2012–13: 
* 2013–14: 
* 2014–15: 
* 2015–16: 
* 2016–17: 
* 2017–18: 
* 2018–19: 
* 2019–20: 
* 2020–21: 
* 2021–22: 
* 2022–23: 
### Etter klubb

## Referanser


## Eksterne lenker
*
Chad Everett

**Chad Everett** (1937–2012) var en amerikansk skuespiller. Han spilte i mer enn 40 filmer og fjernsynsserier, men er kanskje best kjent for rollen som «dr. Joe Gannon» i dramaserien *[[Medical Center]]* som gikk på CBS fra 1969 til 1976.

Everett døde av lungekreft 75 år gammel.

## Referanser


## Eksterne lenker
*
Jason Schwartzman

**Jason Francesco Schwartzman** (født 26. juni 1980 i Los Angeles, California) er en amerikansk skuespiller og musiker.

## Karriere
Schwartzman var bare 17 år gammel da han fikk hovedrollen i Wes Andersons *[[Rushmore]]* (1998), uten tidligere skuespillererfaring. Han spilte også hovedrollen i *[[I Heart Huckabees]]* (2004). Deretter spilte han i *[[Forhekset (film)|Forhekset]]* (2005) og *[[Marie Antoinette (film fra 2006)|Marie Antoinette]]* (2006), før han fikk en av hovedrollene i en ny Anderson-film, *[[The Darjeeling Limited]]* (2007), sammen med Owen Wilson og Adrien Brody. Han spilte også i en kortfilm forbundet med den filmen, *[[Hotel Chevalier]]*, der han spilte mot Natalie Portman.

Etter det har han spilt biroller i filmer som *[[Funny People]]* (2009), *[[Den fantastiske Mikkel Rev (film)|Den fantastiske Mikkel Rev]]* (2009), *[[Scott Pilgrim vs. the World]]* (2010) og *[[Moonrise Kingdom]]* (2012).

## Filmografi
### Film

### TV

### Komponist

## Referanser


## Eksterne lenker
*
William Klippgen

**William Klippgen** (født 21. mars 1969) er en norsk entreprenør og teknologi­investor bosatt i Singapore. Han er medgründer av prissammenligningstjenesten Zoomit.com (senere Kelkoo) og av venturefondet Cocoon Capital.

## Karriere

### Zoomit og Kelkoo (1997 – 2004)
I 1997 grunnla Klippgen og Per Siljubergsåsen pris­sam­men­lignings­portalen Zoomit.com.  
Zoomit fusjonerte i 2000 med franske Kelkoo; den sammenslåtte virksomheten ble i 2004 kjøpt av Yahoo! for om lag 475&nbsp;millioner USD, en av de største europeiske internett­transaksjonene på det tidspunktet.

### Tigris Capital (2003 – )
Klippgen etablerte Tigris Capital i 2003 som et tidligfase­fond for internett- og program­vare­-startups. Fondet har siden investert i over 25 selskaper i Sørøst-Asia og Europa.

### Cocoon Capital (2016 – )
I 2016 lanserte Klippgen og britiske Michael Blakey venture­selskapet Cocoon Capital rettet mot tidligfase B2B-program­vare og deep-tech-startups i Sørøst-Asia. Klippgen trådte tilbake som aktiv partner for nye fond i 2024 og er nå *Partner Emeritus*. I april 2025 meldte Cocoon Capital første «close» på sitt tredje fond med 30 millioner USD.

### Utvalgte styreverv og investeringer
* ArrowBiome Pte Ltd – styremedlem siden 2024 etter 1 million USD såkornrunde ledet av Cocoon Capital.
* Tidligere styreoppdrag omfatter blant annet iXiGO.com, The Luxe Nomad og flere porteføljeselskaper i Tigris Capital.

### Medie‐ og rådgiverroller
Klippgen var en av dommerne i Channel NewsAsia-serien *Angel’s Gate* (2012).  
Han er også **Entrepreneur-in-Residence** ved INSEADs Centre for Entrepreneurship, og en hyppig foredragsholder på universiteter og startup-konferanser i Europa og Asia.

## Utdanning
Klippgen er sivilingeniør (kybernetikk) fra Norges teknisk-naturvitenskapelige universitet, har mastergrad i Computer Engineering fra Boston University og en MBA fra INSEAD, der han spesialiserte seg innen venturekapital.

## Referanser


## Eksterne lenker
* 
*  – Tigris Capital
*  – BAF Spectrum
* Cocoon Capital
StudioCanal

**StudioCanal** er et fransk filmselskap som eies av Canal+ Groupe og Universal Studios. Selskapet ble grunnlagt i 1988 og eier verdens tredje største filmbibliotek. Opprinnelig hadde selskapet fokus på fransk og europeisk film, men inngikk senere strategiske avtaler med amerikanske filmproduksjonsselskaper. De mest kjente produksjonene fra den første tiden, under navnet *Le Studio Canal+*, er *[[Terminator II – Dommens dag]]*, *[[J.F.K. – saken fortsetter]]*, *[[Basic Instinct]]*, *[[Cliffhanger – på kanten av stupet|Cliffhanger]]*, *[[Kapring på åpent hav]]*, *[[Free Willy]]* og ''Stargate''.

## Referanser


## Eksterne lenker
*
Atalaya

**Atalaya** (spansk for «forsvarstårn») kan vise til:

## Steder
*Atalaya (provins) – en provins i regionen Ucayali i Peru
*Atalaya (Ucayali) – en by i regionen Ucayali i Peru
*Atalaya (Panama) – et distrikt i provinsen Veraguas i Panama

## Annet
*Atalaya (botanikk) – en planteslekt i familien Sapindaceae
*Atalaya – den spanske versjonen av Vakttårnet

## Se også
*Atalaia
Christine Bjerendal

**Christine Bjerendal** (født 3. februar 1987 i Lindome) er en svensk bueskytter. Hun er OL-deltaker i de olympiske leker i London 2012.

Under Sommer-OL 2020 i Tokyo som ble arrangert i 2021 ble hun utslått i første runde i den individuelle konkurransen.

Bjerendal er datteren til Göran Bjerendal, som deltok i de olympiske leker i 1980, 1984, 1988 og 1996.

## Meritter
### VM
* 2011: 33.-plass
### Verdenscupen
* 2011: 25.-plass (WC1)

## Referanser


## Eksterne lenker
*
Atalaya (Ucayali)

**Atalaya** (også kalt *Villa Atalaya* og *Puerto Atalaya*) er en by i regionen Ucayali i Peru. Den er administrativt senter for provinsen Atalaya. Byen hadde i 2005 et innbyggertall på  (estimat 2009: ).

Byen ligger 220 meter over havet, like ved stedet hvor elvene Tambo og Urubamba løper sammen og danner elva Ucayali, en av Amazonas' to hovedtilløpselver.

## Eksterne lenker
* Portal for Atalaya
Filmselskap

Et **filmselskap** er et selskap som administrerer, finansierer og innehar juridisk ansvar for filmproduksjoner. I tilknytning til dette er filmselskaper gjerne involvert i utvikling og salg av filmrelaterte produkter, slik som filmmusikk, videospill, leker og klær.

De tradisjonelt største og mest kjente filmselskapene, kjent som *The Big Five* («De fem store»), var 20th Century Fox, RKO Pictures, Paramount Pictures, Warner Bros. og Metro-Goldwyn-Mayer. Tre andre selskaper regnes også med blant de viktigste, selv om disse var mindre: Universal Pictures, Columbia Pictures og United Artists.

Idag er det seks store filmselskaper: Paramount Pictures (eies av Viacom), Warner Bros. (eies av Time Warner), Columbia Pictures (eies av Sony), Walt Disney Pictures/Touchstone Pictures (eies av The Walt Disney Company), Universal Pictures (eies av Comcast og General Electric) og 20th Century Fox (eies av News Corporation).

## Historie
### Filmselskaper i USA

I 1893 bygde Thomas Edison det første filmstudioet i USA da han bygde Black Maria, et bygg i tjærepapp i nærheten av sine laboratorier i West Orange i New Jersey og tilbød sirkusartister, skuespillere og andre å framføre sin kunster foran et filmkamera. Han spredte disse svært enkle filmene til vaudevilleteatre, voksmuseer, spillemaskiner («penny arcades») og andre steder. Det nyskapende filmselskapet Thanhouser ble opprettet i New Rochelle i delstaten New York i 1909 av den amerikanske teaterempresarioen Edwin Thanhouser. Selskapet produserte og utga 1 086 filmer mellom 1910 og 1917, og spredte dem med suksess verden over. Den første seriefilmen (eller føljetongfilm) noen gang, *[[Million Dollar Mystery]]*, ble utgitt av filmselskapet Thanhouser i 1914.

Tidlig på 1900-tallet begynte ulike selskaper å flytte til Los Angeles i California. Selv om elektrisk lys den gangen var omfattende tilgjengelig var det ennå ikke kraftig nok til å vise film best vis; den beste kilden for lys for film var naturlig sollys. En del film ble filmet på takene av bygninger i sentrum av Los Angeles. Tidlige filmprodusenter flyttet litt senere til Sør-California for slippe unna unnslippe Edisons Motion Picture Patents Company (MPPC, også kjent som Edison Trust), opprettet i desember 1908 og kontrollerte bortimot alle patenter som var relevant for filmproduksjon på denne tiden.

Det første filmselskap i området Hollywood var Nestor Studios, åpnet i 1911 av Al Christie for David Horsley. I løpet av det samme året var det rundt 15 andre uavhengige filmselskaper som bosatte seg i Hollywood. Andre filmselskaper kom etter hvert til opprette lokalisering på steder som Culver City, Burbank, og hva som snart kom til å bli kjent som Studio City i San Fernando Valley.

## Referanser


## Eksterne lenker
* 
* Columbia Pictures Production Crew Contract 1945
Anders Gustafsson

:*For den svensk-danske regissøren, se [[Anders Gustafsson (regissør)]]*

**Anders Gustafsson** (født 7. april 1979 i Jönköping) er en svensk padler som konkurrerer for Jönköpings kanotklubb og Sverige.

Gustafsson var en del av det svenske K4-laget som ved de olympiske leker i Sydney i 2000 kom inn på en åttendeplass. I de olympiske leker i Aten i 2004 konkurrerte han i K1-500m, og kom til semifinalene. I de olympiske leker i Peking i 2008 kom Gustafsson seg til finalen, hvor han til slutt endte på en 7.-plass. Han deltok også i K2-1000m sammen med Markus Oscarsson, men de gav opp i forsøksheatet.

## Meritter
* VM-gull, K1-500m: 2010
* VM-sølv, K1-500m: 2009
* VM-sølv, K1-1000m: 2009
* Sammenlagtseier, verdenscupen: 2009
* EM-gull: K1-500m: 2009
* EM-sølV: K1-1000m: 2009

## Eksterne lenker
* 
* Anders Gustafssons offisielle hjemmeside
Azərbaycan Premyer Liqası

**Azərbaycan Premyer Liqası**, også kjent som **Unibank Premyer Liqası** av sponsorgrunner, er den høyeste divisjonen for fotball i Aserbajdsjan. Divisjonen ble dannet i 1992, samme år som landet fikk sin uavhengighet fra Sovjetunionen og året før dannelsen av Azərbaycan Futbol Federasiyaları Assosiasiyası (AFFA). Azərbaycan Premyer Liqası er en fotballserie med 12 klubber som spiller 22 serierunder fordelt over to kalenderår, fra august til mai. Mestvinnende lag er Neftchi Baku PFC, som per 2012 stod med syv nasjonale mesterskapstitler.

De åtte beste lagene etter 22 kamper går inn i en såkalt «mestergruppe», hvor klubbene spiller ytterligere ti kamper for å avgjøre seriens mester og hvem som kvalifiserer seg til spill i europeiske klubbmesterskap. De fire siste klubbene ved spilte 22 kamper går inn i en «degraderingsgruppe», hvor lagets siste lag blir degradert til nivå to (Azərbaycan Birinci Divizionu).

Klubben som vinner Azərbaycan Premyer Liqası blir nasjonal seriemester, og får muligheten til å representere Aserbajdsjan i Mesterligaen gjennom at laget går inn i andre kvalifiseringsrunde. Med grunnlag i Aserbajdsjans UEFA-ranking får ikke sølvvinneren en kvalifiseringsplass i Mesterligaen, men klubbene som ender på henholdsvis andre- og tredjelass i serien går automatisk til kvalifiseringsspill (første runde) i Europaligaen.

## UEFA-ranking (2022)
*UEFA-rangering foran 2022/23-sesongen.*


; Historisk ligarangering

## Vinnere

* 1992: 
* 1993: 
* 1993/94: 
* 1994/95: 
* 1995/96: 
* 1996/97: 
* 1997/98: 
* 1998/99: 
* 1999/00: 
* 2000/01: 
* 2001/02: 
* 2002/03: *Ikke avholdt*
* 2003/04: 
* 2004/05: 
* 2005/06: 
* 2006/07: 
* 2007/08: 
* 2008/09: 
* 2009/10: 
* 2010/11: 
* 2011/12: 
* 2012/13: 
* 2013/14: 
* 2014/15: 
* 2015/16: 
* 2016/17: 
* 2017/18: 
* 2018/19: 
* 2019/20: 
* 2020/21: 
* 2021/22: 
* 2022/23: 
* 2023/24: 
* 2024/25: 

## Referanser


## Eksterne lenker
* Offisielle nettsider
Pachitea

**Pachitea** er ei elv i Peru. Den er en av de største sideelvene til Ucayali, som igjen er en av hovedtilløpselvene til Amazonas. Pachitea er 393 km lang. Elva dannes ved samløpet av elvene Pichis og Palcazu, og renner langs østhellingen av Andesfjellene. Den munner ut i Ucayali rundt 40 km sør for Pucallpa.

## Referanser
Andreas Gustafsson (kappgjenger)

**Andreas Gustafsson** (født 1981) er en svensk kappgangutøver.

Gustafsson deltok i EM i friidrett 2010, hvor han endte på en 12.-plass. Gustafsson har tidligere også deltat i Finnkampen.

Andreas Gustafsson er sønn av OL-sølvmedaljevinneren Bo Gustafsson.

## Referanser


## Eksterne lenker
*
Jacob Bull

**Jacob Bull** (født 3. juni 1784, død 2. september 1850) var en norsk prest og stortingsmann fra Christiania.
Bull var sønn av en prokurator. Selv studerte han teologi og ble cand. theol. i 1805. I 1806 ble han lærer ved realskolen i Trondheim, flyttet etter en periode til København og en tilsvarende undervisningsstilling der. Han ble i 1810 utnevnt til sogneprest i Fredriksvern. Etter tyve år i det embedet ble han 1830-45 sogneprest i Skien.

Bull representerte Laurvig Grevskab på det overordentlige Storting i 1814. Han var da medlem av deputasjonen som 10. oktober 1814 møtte Christian Frederik. Stortingsrepresentant på nytt i 1833, da for Skien og Porsgrunn. Han var da medlem av kirkekomiteen og av komiteen om kjøpstadskatten.

## Referanser


## Kilder
* Tallak Lindstøl: *Stortinget og Statsraadet 1814-1914*. Kristiania, 1914

## Eksterne lenker
*
Vysjejsjaja Liha

**Vysjejsjaja Liha** (belarusisk: Вышэйшая ліга), eller **Vyssjaja Liga** (russisk: Высшая лига), oversatt til **Hovedligaen**, er den høyeste divisjonen for fotball i Belarus. Divisjonen ble dannet i 1992, samme år som landet fikk sin uavhengighet fra Sovjetunionen og tre år før dannelsen av Belaruskaja Federazyja Futbola (BFF). Vysjejsjaja Liha er en fotballserie med 16 klubber som spiller 30 serierunder med to innbyrdes møter, fra april til november. Mestvinnende lag er , som har 15 seriemesterskap foran 2020-sesongen.

Klubben som vinner Vysjejsjaja Liha blir nasjonal seriemester, og får muligheten til å representere Belarus i Mesterligaen gjennom at laget går inn i andre kvalifiseringsrunde. Med grunnlag i Belarus’ UEFA-ranking får ikke sølvvinneren en kvalifiseringsplass i Mesterligaen, men klubbene som ender på henholdsvis andre- og tredjelass i serien går automatisk til kvalifiseringsspill (første og andre runde) i Europaligaen.

De to siste lagene ved seriens slutt blir degradert til nivå to, Pjersjaja Liha, samt 14. plassen spiller kvalifisering mot 3. plassen i Pjersjaja Liha om den siste plassen.

## UEFA-ranking (2022)
*UEFA-rangering foran 2022/23-sesongen.*


; Historisk ligarangering

## Lagene (2021)

## Vinnere

* 1992: 
* 1992/1993: 
* 1993/1994: 
* 1994/1995: 
* 1995: 
* 1996: 
* 1997: 
* 1998: Dnjepr Mahiljow
* 1999: 
* 2000: 
* 2001: 
* 2002: 
* 2003: Homel
* 2004: 
* 2005: 
* 2006: 
* 2007: 
* 2008: 
* 2009: 
* 2010: 
* 2011: 
* 2012: 
* 2013: 
* 2014: 
* 2015: 
* 2016: 
* 2017: 
* 2018: 
* 2019: 
* 2020: 
* 2021: 

## Referanser


## Eksterne lenker
* Offisielle nettsider
Tapiche

**Tapiche** er ei elv i regionen Loreto i Peru. Den er ei høyre sideelv til Ucayali, som igjen er en av hovedtilløpselvene til Amazonas. Elva har utspring i høydedraget Serra do Divisor, like ved grensa mot Brasil. Den renner derfra i nordlig retning i et sterkt meanderende løp gjennom tett tropisk regnskog. Den munner ut i Ucayali ved byen Requena. Tapiche er 448 km lang.

## Referanser
Antonia Göransson

**Antonia Göransson**, født 16. september 1990 i Stockholm, er en svensk fotballspiller. Göransson er midtbanespiller, og har kontrakt med tyske 1. FFC Turbine Potsdam. Hun representerte Sverige i fotball-VM for kvinner i 2011.

Det var etter VM-sluttspillet at Göransson kunngjorde overgangen til 1. FFC Turbine Potsdam.

## Referanser


## Eksterne lenker
*
Deng Xi

**Deng Xi** (;  545 - 501 f.Kr.) var en kinesisk filosof og retoriker som er blitt regnet som grunnleggeren av den kinesiske logiske tradisjon. Han tilregnes den gamle kinesiske filosofiske retning navneskolen. 

Deng Xi utviklet sine debattevner i rettssalene til staten Zheng. Verket *[[Zuo Zhuan]]* gir ham æren for en straffelov skrevet på bambus, en kodeks som stor i motsetning til Zichans. 

## Referanser
;Fotnoter

;Kilder
*
*
Krapfoss Sportskytterlag

**Krapfoss Sportskytterlag** (stiftet 1930) er et særidrettslag for sportsskyting fra Moss i Østfold. 

Klubben er medlem av Norges Idrettsforbund gjennom Østfold Idrettskrets og Norges Skytterforbund gjennom Østfold Skytterkrets.  

Klubbhuset ved Vansjø er en gammel tyskerbrakke som stod oppført på Gjølberg i Rygge, men ble demontert, flyttet, gjenreist og innredet i løpet av perioden høsten 1946 – 17. april 1948. 

## Kjente medlemmer
*Are Hansen – EM-gull 2008, OL-deltaker 2012.
*Malin Westerheim – OL-deltaker 2012.

## Referanser




## Eksterne lenker
*  på idrett.speaker.no
«Frogner Hovedgaard» (maleri)

**«Frogner Hovedgaard»** (1842) av I.C. Dahl (1788–1857) regnes som et hovedverk i den norske nasjonalromantiske malerkunsten. Bildets motiv er Frogner Hovedgård og Frognerparken. Herskapsbygningene ses i bakgrunnen, mens maleriet fokuserer på Frognerdammen. Maleriet ble malt i 1842 på oppdrag fra godseier Benjamin Wegner, eieren av Frogner Hovedgaard. I.C. Dahl var allerede en verdensberømt kunstner, og var på et av sine sjeldne besøk i Norge i 1842, et besøk som artet seg nærmest som et statsbesøk. Da var han gjest på Frogner Hovedgaard og ble spurt om å male maleriet. Bildet ble utstilt i Kunstforeningen i Christiania i 1852. Maleriet var i en privat samling i Dresden til 1945 og har en tildels ukjent proveniens. I 1998 ble det solgt for 3,3 millioner kroner til et norsk-amerikansk ektepar gjennom Grev Wedels Plass Auksjoner, noe som var norsk auksjonsrekord for et maleri på det tidspunktet. Bildet var en periode utstilt på nettopp Frogner Hovedgård, hvor Oslo Bymuseum holder til, gjennom utlån fra de nye eierne. Det befinner seg nå i USA.

## Referanser
Virslīga

**Virslīga** er den høyeste divisjonen for fotball i Latvia. Divisjonen ble dannet i 1927, seks år etter dannelsen av Latvijas Futbola federācija (LFF). Mestvinnende lag er Skonto FC, som per 2014 stod med 15 nasjonale mesterskapstitler.

Klubben som vinner Virslīga blir nasjonal seriemester, og får muligheten til å representere Latvia i Mesterligaen gjennom at laget går inn i andre kvalifiseringsrunde. Med grunnlag i Latvias UEFA-ranking får ikke sølvvinneren en kvalifiseringsplass i Mesterligaen, men klubbene som ender på henholdsvis andre- og tredjelass i serien går automatisk til kvalifiseringsspill (første og andre runde) i Europaligaen.

Det siste laget ved seriens slutt går ut i playoffspill med vinneren av nivå to (1. līga), hvor vinneren tilkjennes plass i neste sesongs Virslīga, mens tapende klubb tilkjennes plass i 1. līga.

## UEFA-ranking (2022)
*UEFA-rangering foran 2022/23-sesongen.*


; Historisk ligarangering

## Vinnere

* 1991: Skonto Riga
*1992: Skonto Riga
* 1993: Skonto Riga
* 1994: Skonto Riga
* 1995: Skonto Riga
* 1996: Skonto Riga
* 1997: Skonto Riga
* 1998: Skonto Riga
* 1999: Skonto Riga
* 2000: Skonto Riga
* 2001: Skonto Riga
* 2002: Skonto Riga
* 2003: Skonto Riga
* 2004: Skonto Riga
* 2005: FK Liepājas Metalurgs
* 2006: FK Ventspils
* 2007: FK Ventspils
* 2008: FK Ventspils
* 2009: FK Liepājas Metalurgs
* 2010: Skonto Riga
* 2011: FK Ventspils
* 2012: FC Daugava
* 2013: FK Ventspils
* 2014: FK Ventspils
* 2015: FK Liepāja
* 2016: FK Spartaks Jūrmala
* 2017: FK Spartaks Jūrmala
* 2018: Riga FC
* 2019: Riga FC
* 2020: Riga FC
* 2021: FK RFS
* 2022: Valmiera
* 2023: FK RFS
* 2024: FK RFS
* 2025: Riga FC
* 2026: *Kommende hendelser*

## Referanser


## Eksterne lenker
* Offisielle nettsider
Dogs Trust

**Dogs Trust**, før 2003 kjent som **National Canine Defence League**, er en veldelighetsorganiasjon for dyrevern og et *[[humane society]]* i Storbritannia som spesialiserer seg i hunders velbefinnede. Stiftelsen rehabiliterer og finner nye hjem til hunder som er avvist eller gitt opp av deres eiere. Folk oppfordres til å bli sponsorer for en hun i minst £1 i uken, selv om de ikke kan gi hunden et nytt hjem. Stiftelsen driver også implantering av mikrobrikker og kastrering i Storbritannia og andre land, for å redusere antall uønskede valper og løshunder som blir avlivet.

Dogs Trust har 17 sentre i Storbritannia som gir hjemløse hunder, og dets første internasjonale senter for hjemløse hunder åpnet i november 2009 i Dublin. Stiftelsen avliver aldri sunne hunder.
Hans Reiersen

**Hans Christie Reiersen** (født 10. august 1781, død 16. februar 1836) var prest og stortingsmann født i Fredriksvern som sønn av en offiser.
Reiersen ble cand. theol. i 1806 og fikk senere stilling som personalkapellan i Homedal i Aust-Agder. Han var sogneprest i Kråkstad fra 1825 til sin død.

Reiersen var 2. representant fra Nedenes amt på Stortinget i 1814.

## Referanser


## Kilder
* Tallak Lindstøl: *Stortinget og Statsraadet 1814-1914*. Kristiania, 1914

## Eksterne lenker
*
Olympisk rekordhistorikk på 100 m fri

**Olympisk rekordhistorikk på 100 m fri** svømming noteres kun for langbane (50 meter basseng).

__TOC__
## Menn

## Kvinner

## Eksterne lenker
* Svømming under Sommer-OL 2012
* BBCs dekning av Sommer-OL 2008
* BBCs dekning av Sommer-OL 2004

## Andre OL-svømmerekorder
CasaPound

**CasaPound** er en italiensk nyfascistisk, kulturell og utenomparlamentarisk organisasjon som ble grunnlagt av Gianluca Iannone i 2003. Navnet er tatt fra den amerikanske poeten og intellektuelle Ezra Pound. Casa Pound driver bostedkampanjen Mutuo Sociale.

## Se også
* Blocco Studentesco

## Referanser


## Eksterne lenker
*
Dong Yuan

**Dong Yuan** (, Gan: *Dung3 Ngion4*, født ca. 934 i Zhongling i dagens provins Jiangxi i Kina, død ca. 962) var en kinesisk maler i Sørlige Tang. Han virket i Nanjing, som også da var et senter for kunst og kultur. Han er kjent for sine landskapsmalerier, og var eksponent for den elegante penselføring som  skulle være ledende i de neste ni hundre år i kinesisk malerkunst. Han og hans elev  Juran (巨然) grunnla den sørlige skole innen landskapsmaling, også kjent som Jiangnan-skolen. Sammen med Jing Hao og Guan Tong av den nordlige skole regnes de som de fire ledende malere av sin tid.

Dong Yuan var embedsmann av profesjon. Han studerte mestrene Li Sixuns og Wang Weis stil, og tilførte sitt eget til disse mestrenes teknikker - med et mer avansert perspektiv, bruk av pointillisme og skravering.

## Referanser


## Litteratur
* *Ci hai bian ji wei yuan hui* (辞海编辑委员会). Ci hai (辞海). Shanghai: Shanghai ci shu chu ban she (上海辞书出版社), 1979.

## Eksterne lenker
* 
* Dong Yuan hos China Online Museum
Nahomi Kawasumi

**Nahomi Kawasumi** (川澄 奈穂美, født 23. september 1985 i Yamato, Japan) er en japansk internasjonal kvinnelig fotballspiller. For øyeblikket spiller hun som angriper for Seattle Reign FC i National Women’s Soccer League. Hun scoret to mål mot Sverige i VM i fotball for kvinner 2011. Hun spilte for Japan under kvinnenes fotbalturnering i Sommer-OL 2012, hvor hun har scoret et mål mot Canada.

## Referanser


## Eksterne lenker
* 
*
Much Wenlock

**Much Wenlock**, tidligere kjent som kun **Wenlock**, er en liten og malerisk by og verdslig sogn sentralt i Shropshire, England. Den befinner seg ved A458 mellom Shrewsbury og Bridgnorth. I nærheten, mot nordøst, er Ironbridge Gorge, og den nye byen Telford. I henhold til folketellingen i 2011 har byen en befolkning på 2 877 innbyggere, en økning fra 2 605 innbyggere ved den tilsvarende folketellingen i 2001.

«Much» ble lagt til navnet for å kunne skille den fra den nærliggende Little Wenlock, og betegner at den er den største av de to bosetningene. Viktige historiske attraksjoner i byen er klosteret Wenlock Priory og laugshuset Guildhall. Navnet «Wenlock» slik det står i Much Wenlock og Little Wenlock (og også Great Wenlock, et nå foreldet navn, men finnes i noen historiske kilder) er sannsynligvis avledet fra antatt angelsaksiske **Wenan loca* som har betydningen «Wenas festning» (*wéna* er et hunkjønnsord og betyr «håp»). Byen ble registrert i *[[Domesday Book]]* (1086) som *Wenloch*.

Wenlocks olympiske leker, en forløper til de moderne olympiske leker, ble etablert av William Penny Brookes i 1850 og var sentrert i byen. Brookes er kreditert som en grunnlegger av de moderne lekene. og en av de olympiske maskotene for Sommer-OL 2012 i London ble kalt for Wenlock etter byen.

## Historie
Byen vokste fram rundt et kloster grunnlagt rundt 680 av Merewalh, en sønn av kong Penda av Mercia. Kong Penda innsatte sin datter Milburga som abbedisse i 687. Milburga av Wenlock ble kreditert for mange mirakuløse gjerninger. Klosteret blomstret fram til omkring 874 da et dansk vikingangrep fant sted. På 1200-tallet ble en ny religiøs bygning reist på samme stedet av Leofric, jarl av Mercia og hans hustru grevinne Godiva. På 1300-tallet ble det erstattet av Cluniac priorat, etablert av Roger de Montgomerie etter normannernes erobring av England. Ruinene kan fortsatt bli sett og blir nå administrert av English Heritage. Klosteret var i virksomhet fram til oppløsningen av Englands klostre i 1539.

## Skoler
* William Brookes Secondary School
* William Brookes Sixth Form (på stedet til William Brookes School)
* Much Wenlock Primary School

## Vennskapsbyer
Much Wenlock har følgende vennskapsbyer:
*  Cysoing, Frankrike

## Se også
* Little Wenlock - nærliggende landsby.
* Wenlock Edge - nærliggende geologisk formasjon.

## Referanser


## Eksterne lenker
* 

* Much Wenlock Town Council
* Wenlock Olympian Society
* Much Wenlock Visitor Guide by Virtual Shropshire
* A Literary Walk
* Festival at the Edge, en årlig tredagers festival med tradisjonell fortellerkunst
*  Much Wenlock Forester Charitable Trust
* Much Wenlock Neighbourhood Plan 
* Shropshire Tourism , turistnettside for Shropshire
*  Ironbridge Tourism, turistnettside for Ironbridge
Araguari (elv i Amapá)

**Araguari** (portugisisk: *Rio Araguari*) er en elv i delstaten Amapá i Brasil. Elva har sine kilder på de vestlige skråningene av Serra Lombarda. Elva er 380 km lang.
Saltkopp

**Saltkopp** er et sted i Slagen i Tønsberg kommune, rundt to kilometer sør for Åsgårdstrand langs fylkesvei 311. Saltkopp nevnes som en plass under gårdene Kroks-Rom og Nordre Rørås fra rundt 1700.

Navnet Saltkopp kommer av at det i gammel tid ble brent salt på stranden her, det vil si at sjøvann ble kokt ned til kun saltet var igjen. Siden Norge har få naturlige saltkilder i jorden var dette et naturlig alternativ.

## Referanser
Vestnilfeber

**Vestnilfeber** (West Nile fever) er en sykdom forårsaket av virus overført gjennom stikkmygg. Sykdommen forekommer i både tropiske og tempererte strøk, men det er ikke meldt om tilfeller i Norge, verken innenlandssmittede eller importerte. Smitten kan gi alvorlige nevrologiske lidelser.

## Eksterne lenker
* 
* Folkehelseinstituttet
Aya Miyama

**Aya Miyama** (宮間 あや, født 28. januar 1985 i Ōamishirasato, Chiba i Japan) er en japansk internasjonal kvinnelig fotballspiller. For øyeblikket spiller hun som midtbanespiller for L.League klubben Okayama Yunogo Belle. Hun var en del av Japans kvinnelandslag i fotball som vant VM i fotball for kvinner 2011. Hun spilte på Japans lag som tok sølv under kvinnenes fotbalturnering i Sommer-OL 2012 og i VM i fotball for kvinner 2015.

## Referanser


## Eksterne lenker
*
Studio

Et **studio** er et lokale som er spesialinnredet for visse aktiviteter, for eksempel:

* filmstudio, lokale til bruk av filmselskap
* fjernsynsstudio
* lydstudio, musikkstudio, platestudio
* helsestudio
* atelier, verksted for billedkunstner
Steingrim Veum

**Steingrim Veum** (født 3. august 1982 i Drammen) er en norsk billedkunstner.  

Han ble utdannet ved Kunstskolen i Bergen (2003-2005) og var med på Høstutstillingen i 2009. I 2012 var han med på gruppeutstillingen Desire på Bergen Kunstmuseum. Han har vært med i flere publikasjoner, deriblant Fukt Magazine (2010/2017), samt bokutgivelse på Atem Books i Spania (2011). Han har også blitt publisert i en rekke tidsskrifter på internett, deriblant Ruby Magazine (2011) og Ideafixa (2012) i Sør-Amerika. 

## Eksterne lenker
* The Ground: «Neverending orgies and other details- Steingrim Veum»
* http://kodebergen.no/utstillinger/desire
* Anmeldelse av Høstutstillingen 2009 i VG
* Radio Nova: Porno i fredagens Skumma Kultur (fredag 21. mai 2010)
* Juxtapoz.com: «Steingrim Veum's Orgy Illustrations» (June 12, 2012)
* Wall Magazine :«Les orgies de Steingrim Veum»
* Beautiful/Decay Artist & Design : «Steingrim Veum's NSFW Orgies»
* Anmeldelse av Desire i Morgenbladet
Amerikansk Samoa under Sommer-OL 2012

**[[Amerikansk Samoa]]** deltok under Sommer-OL 2012 i London som ble arrangert i perioden 27. juli til 12. august. Fem sportsutøvere, fire menn og en kvinne som deltok i fire sporter, friidrett, svømming, bryting og judo. Det var sjuende gangen Amerikansk Samoa deltok i et sommer-OL, de vant ikke noen medaljer.

## Medaljer

## Friidrett

Utøvere fra Amerikansk Samoa kvalifiserte seg i følgende øvelser (maks 3 utøvere i hver grens 'A' gruppe og 1 i 'B' gruppe:

;Menn

## Judo

Amerikansk Samoa hadde en judoutøver som ble invitert til å delta.

## Svømming

Svømmere som kvalifiserte seg til følgende øvelser (maks to svømmere i hver øvelse kvalifisert i henhold til Olympic Qualifying Time (OQT) og potensielt en kvalifisert i henhold til Olympic Selection Time (OST)):

;Menn

;Kvinner

## Bryting

American Samoa kvalifiserte en kvoteplass.

;Menns fri stil

## Referanser


## Eksterne lenker
* https://web.archive.org/web/20160305180919/http://samoanews.com/?q=node%2F5944
Kozue Ando

**Kozue Ando** (安藤 梢, født 9. juli 1982 i Utsunomiya, Tochigi i Japan) er en japansk internasjonal kvinnelig fotballspiller. For øyeblikket spiller hun for klubben Urawa Red Diamonds Ladies i Japan. Hun var en del av Japans kvinnelandslag i fotball som vant VM i fotball for kvinner 2011.

## Referanser


## Eksterne lenker
*
Rebecca Ejdervik

**Rebecca Ejdervik**, født 3. september 1987, er en svensk svømmer, som konkurrerer for Täby Sim og Sverige.

## Meritter
### VM
*50m brystsvømming: 2007, nådde finaleheatet
*100m brystsvømming: 2007, nådde semifinalene
### EM
#### 4x50m medley
*Sølv: 2006 (kortbane)
*Bronse: 2005 (kortbane)

## Eksterne lenker
* «Rebecca Ejdervik», profil hos sok.se
Anthony Yigit

**Anthony Yigit** (født 1. september 1991 i Farsta) er en svensk bokser, som konkurrerer for Skarpnäcks BK og Sverige. Yigit er deltaker i de olympsike leker i London 2012, hvor han skal konkurrere i klassen super lettvekt (også kalt lett weltervekt).

## Mertitter
### VM
* 2011: 9.-plass
### EM
* 2010: Kvartfinalen
* 2011: Kvartfinalen

## Referanser


## Eksterne lenker
* 
* «Anthony Yigit», profil hos sok.no
Filmstudio

Et **filmstudio** eller **filmatelier** er et lokale som er spesialinnredet for filminnspilling. I blant kan et filmstudio bestå av flere bygninger og også utendørslokaler. Filmstudioer inneholder gjerne kulisser og rekvisitter.

Når man på amerikansk-engelsk taler om «*film studio*», sikter man dog til et filmselskap, mens et filmstudio kalles *sound stage*.

I et filmstudio gjennomføres filminnspillingen, som er den prosessen da alt man skal ha opptak av, bli festet til film. Dette er den mest hektiske delen av en filmproduksjon. Fotografer filmer de scenene man skal ha. Det gjøres ofte mange tagninger av hver scene, avhengig av budsjett og når man er fornøyd med opptakene. Samtidig som det filmes jobbes det med grip (kran), som skal kjøres slik at bildene får det rette uttrykket. Alle personene møtes på settet og innspillingen gjennomføres etter de planene som er laget. Dette er hva alt av planlegging, håndverk og øving skal kulminere i.

Et filmstudio inneholder ofte:

* Lydopptakingsutstyr
* Mikrofon
* Kamera
* Objektiv
* Filter
* Kamereakran
* Kamerastativ
* Lyskastere 
* Reflektorer
* Redigeringsmaskiner

Etter opptak i filmstudio, gjøres det etterarbeid i filmproduksjoner. Dette arbeidet involverer alt fra klipping, spesialeffekter, pålegging av musikk og lydeffekter (foleyeffekter). Generelt betegner det altså alt arbeid som kommer etter selve filminnspillingen, med bransjebetegnelsen «postproduksjon».

## Se også
* Filmparken
* Filmstaden (Råsunda)
* Lime Grove Studios
* Pinewood Studios
Olympisk rekordhistorikk på 400 m fri

**Olympisk rekordhistorikk på 400 m fri** svømming noteres kun for langbane (50 meter basseng).

__TOC__
## Menn

## Kvinner

## Andre OL-svømmerekorder
Robert Gurth Hughes

**Robert Gurth Hughes** (født 14. juli 1951) er en tidligere britisk politiker. Han representerte Det konservative parti i Underhuset fra 1987 til 1997. Han var valgt inn fra valgdistriktet Harrow West i Stor-London. Hughes satt i Stor-London fylkesting fra 1980 til 1987.

## Referanser


## Eksterne lenker
*
Strandavatnet (Fjaler)

**Strandavatnet** er en innsjø i Fjaler kommune, Sogn og Fjordane. Vannet har tilsig hovedsakelig fra Storelva gjennom Vassdalen i øst, og utløp også gjennom Storelva nordover til Dalsfjorden ved Dale. Vannet er regulert som magasin for Hålandsfossen kraftverk.

## Referanser




## Eksterne lenker
* NVE dybdekart 1997
Malin Westerheim

**Malin Westerheim** (født 10. november 1993 i Fredrikstad) er en norsk rifleskytter, og representerer Norge og Krapfoss Sportskytterlag fra Moss. Hun var Norges yngste utøver under Sommer-OL 2012, der hun deltok i øvelsen skyting og grenene 10 meter rifle og 50 meter rifle, helmatch. Westerheim deltok også i skyting under Sommer-OL for ungdom 2010 i Singapore, hvor hun ble nr. 11 på 10 meter rifle. På halvmatchen i VM i Granada 2014 tok hun bronse. Hun tok sin videregående utdanning ved NTG Kongsvinger i perioden 2009–2012.

## Referanser




## Eksterne lenker
* 
* Profil på london2012.com
* Profil på BBC Sport Olympics 2012
Paul Neumann

**Paul Neumann** er navnet til flere personer:

*Paul Neumann (svømmer) (1875-1932), østerriksk svømmer
*Paul Neumann (basketballspiller) (f.1938), amerikansk basketballspiller
Christian August Printz

**Christian August Printz** (født 1. april 1819, død 13. februar 1867) var en norsk maler. Printz var født i Fredrikshald (Halden) som sønn av kjøpmann Peter Printz og hans ektefelle Johanne Cathrine Petronelle Bay. Han var bror av Hans Christian Printz.

Printz var opprinnelig utdannet handelsmann, men etter en periode med sykdom bestemte han seg for å utdanne seg til kunstmaler. Han ble tatt opp ved Kunstakademiet i København i 1845.

I studietiden stilte han ut på Charlottenborg i 1846, 1848, 1851 og 1852, han var også representert på den skandinaviske utstillingen samme sted i 1852. Han stilte ut landskapsmalerier med norske motiver, dyrebilder og stilleben.

Printz gjorde seg ikke ferdig ved Kunstakademiet og reiste i stedet til Düsseldorf for å videreutdanne seg i 1853.

Tilbake i Norge malte han særlig dyremotiver og stilleben, men har også malt motiver fra Halden. Nasjonalgalleriet eier to av hans arbeider; «Blomsterstykke» fra 1851 og  «Reven i hønsegården» fra 1860.

Printz døde i Eidsberg og ligger begravet på kirkegården ved Eidsberg kirke.

## Referanser


## Kilder
* 
* 
* Kunstmaleren som endte sitt liv i Eidsberg

## Eksterne lenker
*
Stina Gardell (svømmer)

**Stina Karolina Gardell**, født 28. mars 1990 i Enskede, er en svensk svømmer. Hun er deltaker ved de olympiske leker i London 2012.

Hun har fra før en 4.-plass i EM, samt en 11.-plass i VM, som beste plasseringer, begge i 400 meter medley.

## Eksterne lenker
*
Yi Siling

**Yi Siling** (født 1989) er en kinesisk sportsskytter. Under Sommer-OL 2012 i London ble hun lekenes første gullmedaljevinner da hun vant øvelsen 10 meter luftrifle på lekenes første dag. Yi Siling ble verdensmester i samme øvelse under VM i München i 2010.

## Referanser


## Eksterne lenker
* 
* Profil på london2012.com
* Profil på BBC Sport Olympics 2012
* Profil på Sports.Yahoo.com under Sommer-OL 2012
* Profil på www.NBColympics.com
*  Profil  på 2012teamchina.olympic.cn
Wenches beste 1960–1997

***Wenches beste 1960–1997*** er det 2. samlealbumet til Wenche Myhre og ble gitt ut i 1997. Albumet lå på VG-lista i to uker med nummer 21 som høyeste plassering.

## Sporliste

# «Åh, det er søndag» (Don Gibson og Kjell Myhre) – 2:36
# «Katta vår» (B. Fabricius-Bjerre og Jørg-Fr. Ellertsen) – 2:25
# «Ei snerten snelle» (Vidar Sandbeck) – 2:24
# «Gi meg en cowboy til mann» (Rudi Lindt, Peter Stroem og Ingebjørg Sem) – 2:29
# «La meg være ung» (Arne Bendiksen) – 2:14
# «Jeg marsjerer ved din side» (R. H. Iredal, H. Saunders og T. Thomas) – 2:11
# «Menn er menn» (Per Gunnar Jensen) – 2:57
# «Å-å-å sheriff» (Serge Gainsbourg og Egil Hagen) – 2:12
# «En syttenåring har drømmer» (Heinz Korn og Egil Hagen) – 2:53
# «Vinter og sne» (Sigurd Jansen og Alfred Næss) – 2:41
# «Ensomme venn» (Olivar, Hertha, Seedland og Y. Numme) – 3:09
# «Sussebass» (Geoff Stephens og John Carter) – 2:47
# «Gartnerløkka» (T. Berg og R. Nilsen) – 2:01
# «Si ja til kjærlighet» (Jankowski, Schäble og Bernhard) – 2:32
# «Tør aldri bli forelsket mer» (Bacharach, David og Andreas Diesen) – 3:19
# «Jeg og du og vi to og mange flere» (Paul Curtis og Yngvar Numme) – 2:32
# «Jubalong på Toten» (Lars Berghagen og Yngvar Numme) – 2:46
# «Det er slike ting som hender» (Pallavicini, P. Massara, J. Dassin, P. Delanoë, C. Lemesle og K. Diesen) – 3:15
# «En natt forbi» (Jan Eggum) – 3:02
# «Vi lever» (M. Sardou og J. Eggum) – 4:10
# «66 år» (Udo Jurgens og Ole Paus) – 3:39
# «Keep Smiling» (L. Albertelli, V. Mawposso, A. Fornaciari og Gunnar Jørstad) – 4:08
# «Du skal få din dag i morgen» (Per Kristian Indrehus, Geir O. Bøkestad og Jan Vincents Johannessen) – 3:03
# «Hav og himmel» (Egil Monn-Iversen og Jan Vincents Johannessen) – 3:00
# «Grefsenveien» (Ole Evenrud og Finn Evensen) – 3:13
# «Lukk dine øyne» (Johnny Logan og Finn Evensen) – 4:39

## Referanser
Martina Granström

**Anna Martina Granström**, født 5. august 1991 i Uppsala, er en svensk svømmer, som konkurrerer for Jönköping SS og Sverige.

Granström deltok ved Sommer-OL 2012.

## Meritter
* EM-sølv: 100m butterfly i 2012
* EM-bronse: 200m butterfly i 2012, 4x100m medley i 2012

## Referanser


## Eksterne lenker
* 
* 
* «Martina Granström», profilside hos sok.se
Olympisk rekordhistorikk på 800 m fri

**Olympisk rekordhistorikk på 800 m fri** svømming noteres kun for langbane (50 meter basseng). Det er bare kvinner som konkurrerer i øvelsen under Olympiske leker.  

## Andre OL-svømmerekorder
Francis de Laporte de Castelnau

**Francis de Laporte de Castelnau** (fullt navn: *François Louis Nompar de Caumont LaPorte, comte de Castelnau*, også kjent som **François Laporte** eller **Francis de Castelnau**; 1802–1880) var en fransk forskningsreisende.

Han ble født i London, og studerte naturhistorie i Paris. Fra 1837 til 1841 ledet han en forskningsekspedisjon til Canada, hvor han studerte faunaen i de canadiske innsjøene. I 1843 ble han sendt av Louis Philippe, sammen med to botanikere og en taksidermist, på en ekspedisjon til det ekvatoriale Sør-Amerika. Han krysset tvers over Sør-Amerika fra Rio de Janeiro til Lima, langs vannskillet mellom elvesystemene til Amazonas og La Plata, og deretter tilbake langs Amazonas til Pará. Han var borte i fem år.

Han tjenestegjorde som fransk konsul i Bahia i 1848, i Siam fra 1848 til 1862, og i Melbourne, Australia fra 1864 til 1877.

Planteslekten *[[Laportea]]* er oppkalt etter han.

## Bibliografi
* *Histoire naturelle*, 1837.
* *Vues et souvenirs de l'Amérique du Nord*.
* *Expédition dans les parties centrales de l'Amérique: histoire naturelle des insectes coléoptères*, 1840.
* *Histoire naturelle et iconographie des insectes coléoptères, publiée par monographies séparées* (med Hippolyte Louis Gory), fire monografier hvorav bare den første ser ut til å være signert av Laporte (P. Duménil, Paris, 1837–1841).
* *Mémoires sur les poissons de l'Afrique australe*, 1843.

## Referanser


## Eksterne lenker
* 
* Biografi på Australian Dictionary of Biography
* Biografi på Encyclopedia of Australian Science
Marius Austad

**Marius Austad** (født 29. mai 1984) er en norsk bandyspiller fra Solbergelva i Nedre Eiker. Han er sønn av bandylegenden Ola Austad og har siden debuten i 2000 spilt 18 sesonger for A-laget.

Austad spilte for Solberg SK og har tidligere spilt i de svenske klubbene Villa Lidköping BK og IF Boltic. Han ble kåret til årets spiller i norsk bandy sesongen 2009/2010. Austad har 1 NM-gull og 4 seriegull med Solberg. Han vant også poengligaen i den norske eliteserien i 09/10 og 11/12. Han har 67 landskamper for Norge. 

## Bandykarrieren oppsummert
I 2020 betemte han seg for å legge opp etter 517 A-kamper, seriemesterskap i 2008, 2009, 2010 og 2018, samt norgesmester i 2010, årets spiller i Norge i 2010, 70 A-landslagskamper og 12 VM.

## Referanser
Marie Hammarström

**Marie Hammarström** (født 29. mars 1982) er en svensk fotballspiller. Hammerstöm er midtbanespiller, og har siden 2005-sesongen spilt for KIF Örebro DFF. Hammerström fikk en pris ved Örebrogallaen 2011, og ble også tildelt *Nerikes Allehandas Guldklocka* for 2011. Marie Hammarström har permisjon fra sin jobb som idretts- og biologilærer ved Thoren Business School i Örebro.

I VM i 2011 spilte Hammerström tre kamper, og scoret det avgjørende 2-1-målet, som var hennes første landslagsmål, for Sverige i bronsefinalen mot Frankrike.

## Referanser


## Eksterne lenker
*
Morten Baltzersen

**Morten Baltzersen** (født 1960) er tidligere direktør for Finanstilsynet fra august 2011 til august 2023. Han ble oppnevnt til et åremål på seks år i statsråd 1. april 2011 og gjenoppnevnt for en ny periode i mai 2017. Per Mathis Kongsrud ble oppnevnt som ny finanstilsynsdirektør i april 2023 og tiltrådte stillingen i august 2023. Morten Baltzersen tok over stillingen etter Emil Steffensen som var konstituert finanstilsynsdirektør i perioden 14. april til 15. august 2011. Bjørn Skogstad Aamo var finanstilsynsdirektør i den foregående åremålsperioden.

Baltzersen er utdannet samfunnsøkonom ved Universitetet i Oslo i 1984. Han har jobbet flere år i Finansdepartementet. Han ledet *Bank- og Kredittseksjonen* i *Økonomiavdelingen* og arbeidet i *Skatteøkonomisk avdeling*. Fra 1994 jobbet han som spesialråd til Norges delegasjon til EU i Brussel. I perioden 2000 til 2002 var han fagdirektør og leder av *Markedsoperasjonsavdelingen* til Norges Bank. Han gikk deretter til stillingen som ekspedisjonssjef i Finansdepartementets finansavdeling.

Baltzersen var også styremedlem i Bankenes sikringsfond.

## Referanser
Statsregnskapet

**Statsregnskapet** (offisielt kalt **[[Melding til Stortinget]] 3**) er en oversikt over faktiske inntekter og utgifter i tillegg til en oversikt over endring i kapitalbalansen i den norske staten. Delen som omhandler inntekter og utgifter kalles til *[[bevilgningsregnskap]]et* mens oversikten over balanseendringene kalles *[[kapitalregnskap]]et*. Statsregnskapet blir utarbeidet av Finansdepartementet og oversendes Stortinget innen 1. mai året etter. Innenfor finansdepartementet er det Direktoratet for økonomistyring som har ansvaret for forvaltningen og utarbeidelsen av statsregnskapet. Statsregnskapet gir mulighet for å sammenligne hva som ble budsjettert i statsbudsjettet i mot det som faktisk ble gjort det samme regnskapsåret.

## Referanser